Kulturgrunden

Madspildsbilen
2024-06-25 10:30 - 11:00, 2024-06-18 10:30 - 11:00, 2024-06-11 10:30 - 11:00, 2024-06-04 10:30 - 11:00, 2024-05-28 10:30 - 11:00, 2024-05-21 10:30 - 11:00, 2024-05-14 10:30 - 11:00, 2024-05-07 10:30 - 11:00 (Europe/Paris) and 9 more dates | Kulturgrundens hus, Tingvej 18, Hornslet, 8543, Danmark
Madspildsbilen på Kulturgrunden hvor der uddeles grønt og frugt.
Hver tirsdag

Rosenholm festival på Kulturgrunden
2024-06-01 13:30 - 14:30 | Hornslet kulturhus, Hornslet, 8543, Danmark
Børneteater på Kulturgrunden med forestillingen ”Hos Andersen” v. Teatret Fyren og Flammen. Lørdag d. 1. juni kl. 13.30 på Kulturgrunden.
Gratis!

”Hos Andersen”, er en fysisk gadeteaterforestilling. En buket af H C Andersens eventyr fortalt i billeder, tekst og dans, for de små.
”Hos Andersen” handler om en mand af ubestemmelig alder, der kommer forbi med sin fortællevogn. På vognen står hele hans hus. Huset, som er på størrelse med et gammelt das, er fyldt med låger, billeder og alle mulige ting. Andersen går på opdagelse i låger og billeder, som starter forskellige af H C Andersens eventyr op. En låge går op og ud springer en gedebuk. Andersen kaster sig overskrævs på bukken og i et vild ridt indhenter han, sine to brødre ”Halle-høj her kommer jeg”……
Prinsessen som er et postkort sidder med sin far og steger hanekyllinger, Klods-Hans får sin prinsesse.
Andersen inviterer et barn fra publikum, op på vognen og ber’ hende om at sælge tændstikker. Andersen tænder en tændstik og fortæller en historie, en’ historie for hver tændstik.

Medvirkende: Birger Bovin
Scenografi: Tanja Bovin
Musik: Mathias Nielsen

Forestillingen er et samarbejde mellem Kulturgrunden, Rosenholm festival og Syddjurs Biblioteker.

Fællesspisning med Madspildspensionatet
2024-05-28 00:00 | Kulturgrunden, Tingvej 16, Hornslet, 8543, Danmark
I samarbejde med Madspildspensionatet inviterer Kulturgrunden til madlavning og fællesspisning.​
Madspildspensionatet leverer råvarene og Kulturgrunden de hyggelige omgivelser, hvor Hornslets borgere inviteres til at udfylde rammerne og mødes over et godt, veltilberedt måltid.​
Tilmelding til: Lotte 40428511

Blues Jam med Martin Blom som jamvært
2024-05-04 20:00 - 22:00 | Kom-Bi, Nyvej 3, Hornslet, 8543, Danmark
Martin Blom er bluesguitarist og sangskriver. Den elektriske slideguitar er hans trofaste følgesvend, og stilmæssigt har han forkærlighed for bluesmusikkens væsen og musik med rødder i roots, country og rock’n’roll.
Mange vil kende ham fra bluesbandet Trouble Cats (Morten Brauner, bas, Henrik Hansen, mundharpe, Henrik Thorsen, trommer), som havde 30 års jubilæum i 2017, og som turnerer flittigt. Trouble Cats’ album “4″ blev nomineret til en Danish Music Awards Blues i 2019.
Vi er spændte på, hvilke musikere vores nye Jamvært vil formå at lokke til Hornslet, så glæd jer. Som altid mulighed for en let anretning fra 18.30-20.00, hvor musikken starter.

Koncert og tapas kr 225.00
Koncert kr. 75.00

Markedsdag i Hornslet
2024-05-04
Sammen med Handelsstandsforeningen i Hornslet byder byen indenfor til et væld af boder, hygge, pølser, fadøl og rå underholdning.​
Kom og gør en god handel!!​
På Kulturgrunden finder du bl.a.:​
Hoppeborg og Kuls Drummers og Spjæt

Mere information følger

Hornslet blomstrer
2024-04-27 10:00 - 13:00 | Hornslet kulturhus, Hornslet, 8543, Danmark
HORNSLET BLOMSTRER – VIL I VÆRE MED?
Lørdag d. 27-4 kl. 10-13.00

Fernisering i Hornslets butikker
Kom og se børnenes blomster i butikkerne
&
Workshop med billedkunstner Malene Kløve på Kulturgrunden
Vi laver kæmpeblomster, som kan pryde Kulturgrunden.
Alt er gratis

Skeletterne fortæller
2024-04-24 19:00 - 20:30 | Kom-Bi, Nyvej 3, Hornslet, 8543, Danmark
Skeletterne beretter om Danmarks befolkning gennem 1.000 år
Foredrag ved Jesper Lie Boldsen, Lektor på Retsmedicinsk Institut, Syddansk Universitet
Tilmelding til:
Vimikors116@gmail.com
Sms: 60186820
Onsdag den 24. april kl. 19.00 Kom-bi, Nyvej 3, Hornslet
Forsker og lektor Jesper Lier Boldsen fra Syddansk Universitet lægger et par skeletter på bordene i Kom-bi og fortæller beretningen om de fundne skeletter. Skeletterne kommer fra arkæologiske udgravninger på kirkegårde
I foredraget vil Jesper Lier Boldsen fortælle, hvordan man kan læse livets spor på skeletterne, og han vil specielt lade det enkelte menneske træde frem på en måde, det ikke tidligere har været muligt.
Foto: Cottonbro Studio

Forfatter besøg Jesper Wung-Sung
2024-04-10 00:00 | Kom-Bi, Nyvej 3, Hornslet, 8543, Danmark
Eftermiddag: 6. klasserne fra Hornslet Skole møder Wung-Sung​
Aften: Åbent forfatterarrangement med Jesper Wung Sung for voksne​

Den 7. marts udkommer Wung-Sungs nye roman, Hans Christian, om H.C. Andersens barndom.​
” Den store forfatter får – eller tager – ordet, mens han endnu er den grimme ælling, plaget af tvivl og samtidig løftet af tro”. Jesper Wung-Sung fortæller om arbejdet med romanen, der rummer mere end 500 henvisninger og hilsner til H.C. Andersens forfatterskab, og som giver den unge Hans Christian en ny, men genkendelig stemme, mere end 200 år efter hans fødsel. ​
​
Billetter kommer snart på Kom-Bi’s hjemmeside

Blues Jam de Luxe med Ole Frimer
2024-04-06 20:00 - 22:00 | Kom-Bi, Nyvej 3, Hornslet, 8543, Danmark
Spændende de Luxe udgave af de velbesøgte Ole Frimer Blues Jams i samarbejde med Kulturgrunden. Følg med her på opslaget og få information om hvem de spændende kendte musikere der kommer og jammer med.
Mulighed for at tilkøbe en lækker anretning, som kan nydes forud for selve arrangementet fra 18.30-20.00.
Koncert og tapas kr. 225.00
Koncert kr. 75.00

Børnekulturdag "Hemmeligheder"
2024-04-06 11:00 - 14:00 | Hornslet kulturhus, Hornslet, 8543, Danmark
Arrangementet indledes med Kuls Drummers og evt. lokalt børnekor​
Teaterforestilling/-installation af Teaterværkstedet Madam Bach​
Black Box til dine hemmeligheder ​
Kom-Bi viser hemmelige film​
Det er gratis at deltage

Der bliver solgt pølser og saft på Kulturgrunden, så ingen behøver at gå sultne hjem.

Den hemmelige have
2024-04-06 10:30 - 15:00 | Hornslet kulturhus, Hornslet, 8543, Danmark
Workshops, teater, dans, musik, historier, fil, hygge for familien

Fri entr.
OBS: Nogle af aktiviteterne kræver tilmelding på www.kombi.dk

Generalforsamling 2024
2024-03-18 19:00 | Kom-Bi, Nyvej 3, Hornslet, 8543, Danmark
Der holdes Generalforsamling for Kulturgrunden
Foreningen Kulturgrunden indbyder hermed alle interesserede til generalforsamling ifølge vedtægterne.
Da det alene er medlemmer af foreningen der har stemmeret, vil det være muligt at indmelde sig i foreningen ”i døren” før generalforsamlingens afholdelse.
Vi glæder os til at se jer – hilsen fra bestyrelsen i Kulturgrunden

Børneteater Tillys hemmelighed af Teatro Rio Del SOl
2024-03-09 10:30 - 11:30 | Kom-Bi, Nyvej 3, Hornslet, 8543, Danmark
OM FORESTILLINGEN TILLYS HEMMELIGHED
Når dagen gryr, åbner blomsterne sig og de små dyr kommer frem. Græshoppen Toby fortæller historien om sit forunderlige venskab med et lille æg, der drømmer om at kunne flyve. Men Tilly gemmer på en hemmelighed. Og kan et venskab holde til, at den ene hele tiden forandrer sig? Deres venskab overlever, fordi Tilly holder sit løfte om stadig at forblive den samme, selv om hun hele tiden forandrer sig. Så vil hun kunne gå, men hun vil også få noget, der opfylder den drøm, hun altid har haft.
En krible-krable-fortælling for de mindste med dukker, musik, dufte, bevægelser og hele naturens magi. Stykket lægger op til at forældre og børn kan lege videre derhjemme. Og så lærer man endda samtidig noget om metamorfose. Der er små krible krable dyr at kigge på, selv den grumme dræbersnegl, der føler sig mobbet på grund af dens voldsomme appetit, og der er genkendelige lege som tag fat og gemmeleg. Der er blomster at dufte til og – hvem ved? Måske en sommerfugl at flyve med. En historie om natur og venskab for de mindste.

Billetter via Kom-Bi’s hjemmeside
Pris: 30,- kr. f. børn og 70,- kr. f. voksne
Aldersgruppe: 2-6 årige

Blues jam med Ole Frimer
2024-03-02 20:00 - 23:00 | Kom-Bi, Nyvej 3, Hornslet, 8543, Danmark
Kulturgrunden inviterer til Blues Jam De Luxe d. 2. marts 2024 med Ole Frimer som kompetent jamvært.
Ole Frimer er uden tvivl én af de mest erfarne blues jamværter i Danmark, da han har været med på musikscenen i fem årtier.
En fortid i Blue Junction og et tæt duo-samarbejde med nu afdøde Peter Thorup har været blot et par af højdepunkterne i en lang musikalsk karriere.
Musikalsk interesserede vil vide, at Ole Frimer har været meget aktiv på pladefronten i en årrække og også har bevæget sig udenfor den traditionelle bluesgenre med en musikalsk stil, der nok er blå men også rummer elementer fra rock, jazz og fusion.
Kl. 18.00-20.00 kan man bestille en lækker anretning fra Madkompaniet til 150,- kr.
Entré billet til musikken: 50,- kr.
Foto: John Blæsbjerg
